title: Sesayut
text: ITI TATEBASAN KABUYUTAN, madasar antuk dulang duwurnyané susunin antuk aled sesayut, duwurnyané dagingin tumpeng agung 2 bungkul, ulam nyané siap kelawu klidungan 1, daging nyané maolah jejatah 9, urab barak urab putih, linawar bawang jahe, kesuna cekuh, sere, gula, siap hyané winangun urip ebat nyané, sajeng saguci, jangan sakawali, palawa don sembung, toya mawadah beruk anyar, sesanganan, raka-raka sejangkep nyané, penyeneneng alit 1, pras alit 1, sampyan nagasari, canang pahyasan, winastru ring arepin karubuhan. Sesayut puniki ka-anggén ri kala wénten karubuhan lumbung, graha, karubuhan taru agung. miwah sehananing karubuhan.